**ANEXA 4 la Planul de selecţie – Componenta Integrală**

**ANUNȚ DE RECRUTARE PENTRU POZIȚIA DE MEMBRU ÎN CONSILIUL DE ADMINISTRAȚIE AL**

**Societății ADMINISTRAŢIA DOMENIULUI PUBLIC BEIUŞ S.A.**

**Municipiul Beiuş – S.C. ADMINISTRAŢIA DOMENIULUI PUBLIC BEIUŞ S.A.** și expertul său în recrutare **Mesaros Anamaria P.F.A.** anunță demararea procedurii de recrutare și selecție pentru nominalizarea în vederea numirii celor trei membri în Consiliului de Administrație al S.C. ADMINISTRAŢIA DOMENIULUI PUBLIC BEIUŞ S.A. Procesul de recrutare și selecție se derulează în conformitate cu prevederile O.U.G. nr. 109/2011 privind guvernanța corporativă a întreprinderilor publice, aprobată prin Legea nr. 111/2016 și H.G. nr. 722/2016 pentru aprobarea Normelor metodologice de aplicare a unor prevederi din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, precum și cu cele ale Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal.

**Municipiul Beiuş – S.C. ADMINISTRAŢIA DOMENIULUI PUBLIC BEIUŞ S.A.** caută candidați care să aibă capacitatea de a pune în practică principiile guvernanței corporative a întreprinderilor publice, în conformitate cu OUG 109/2011, actualizată 2016, cu scopul îndeplinirii obiectivelor societății pe perioada mandatului de 4 ani:

a) satisfacerea cerinţelor şi nevoilor de utilitate publică ale comunităţii locale şi creşterea calităţii vieţii;

b) administrarea şi gestionarea infrastructurii edilitar-urbane a unităţii administrativ-teritoriale în interesul comunităţii locale;

c) funcţionarea şi exploatarea în condiţii de siguranţa, rentabilitate şi eficienta economică a infrastructurii edilitar-urbane aferente;

d) ridicarea continua a standardelor şi a indicatorilor de performanta ai serviciilor prestate;

e) crearea, dezvoltarea şi modernizarea infrastructurii edilitar-urbane a unităţilor administrativ-teritoriale, în corelare cu planurile şi documentaţiile de urbanism şi amenajare a teritoriului;

f) descentralizarea serviciilor publice şi aplicarea principiilor economiei de piaţa şi ale liberei concurente;

g) protejarea domeniului public şi privat şi punerea în valoare a acestuia;

h) protecţia şi conservarea mediului natural şi construit, în conformitate cu reglementările legale în vigoare;

i) protecţia igienei şi sănătăţii publice, în conformitate cu reglementările specifice în vigoare.

1. elaborarea unei strategii proprii de gestionare a fondurilor financiare obținute din activitatea de administrare a S.C. ADP Beiuş S.A.;
2. gestionarea într-un mod cât mai eficient a serviciilor publice delegate.
3. Îmbunătățirea climatului organizațional.

Principalele **atribuții și responsabilități** ale membrilor Consiliului de Administrație sunt:

* Implementarea sistemului de conducere specific întreprinderilor publice, care impune o bună guvernare, performanța economică și competitivitatea acestora;
* Elaborarea planului de administrare, respectiv strategia de administrare;
* Gestionarea strategică a organizației prin implementarea politicilor specific unei societăți performante;
* Susținerea și evaluarea performanței directorului executiv;
* Monitorizarea stării financiare ale organizației;
* Aprobarea deciziilor importante și a bugetelor anuale negociate cu acționarul majoritar;
* Raportarea către acționar a performanței companiei;
* Stabilirea salarizării pentru conducătorii organizației;
* Îndeplinirea atribuțiilor de bază prevăzut în art. 9 din OUG nr.109/2011, actualizată 2016, privind guvernanța corporativă a întreprinderilor publice.

Candidații pentru aceste poziții vor îndeplini cumulativ următoarele **condiții**:

* Cetățenie română;
* Cunoașterea limbii române (scris și vorbit);
* Nu a fost condamnat pentru gestiune frauduloasă, abuz de încredere, fals, uz de fals, înșelăciune, delapidare, mărturie mincinoasă, dare sau luare de mită pentru infracțiunile prevăzute de Legea nr. 656/2002 pentru prevenirea și sancționarea spălării banilor, precum și pentru instituirea unor măsuri de prevenire și combatere a finanțării actelor de terorism, cu modificările și completările ulterioare, pentru infracțiunile prevăzute la art. 143 – 145 din Legea nr. 85/2014 privind procedura insolvenței, cu modificările și completările ulterioare;
* Nu a fost iniţiată şi nici nu se află în desfăşurare procedură penală împotriva sa şi nu are cazier judiciar și nici cazier fiscal;
* Sunt membri în maxim 2 Consilii de Administrație;
* Diplomă de studii universitare de lungă durată finalizate cel puţin cu diplomă de licenţă și experiență de cel puțin șapte ani în domeniul științelor inginerești, economice, sociale, juridice sau în domeniul de activitate al respectivei întreprinderi publice;
* Experienţă de conducere acumulată în cadrul unor regii, societati, publice sau private şi/sau instituții publice de minim 6 luni (cel puţin un membru CA).
* Cel puţin un membru CA este calificat ca auditor financiar conform unui document emis de către autoritatea competentă din România, din alt stat membru, dintr-un stat membru al Asociaţiei Europene a Liberului Schimb, din Elveţia sau din Regatul Unit al Marii Britanii şi Irlandei de Nord, potrivit legii. Prin excepţie de la această prevedere, este competentă să facă parte din Comitetul de audit al unei întreprinderi publice şi persoana care are experienţă de cel puţin 3 ani în audit statutar, dobândită prin participarea la misiuni de audit statutar în România, în alt stat membru, într-un stat al AELS, în Elveţia sau în Regatul Unit al Marii Britanii şi Irlandei de Nord sau în cadrul comitetelor de audit formate la nivelul consiliilor de administraţie/supraveghere ale unor societăţi/entităţi de interes public, dovedită cu documente

|  |  |
| --- | --- |
| Candidații căutați vor avea următoarele **competențe**: | **Criterii de selecție:** |
| * Muncă în echipă * Gândire strategică * Orientare pe rezultate * Managementul riscului | * Îndeplinirea tuturor cerinţelor exprimate mai sus şi cele menţionate în OUG 109/2011, actualizată 2016 * Competenţele dovedite prin rezultatele atinse în activitatea anterioară |

În urma interviului de selecție vor fi selectați **3 candidați** care vor fi prezentați reprezentanților **S.C. ADMINISTRAŢIA DOMENIULUI PUBLIC BEIUŞ S.A.**

Candidații vor depune, conform instrucțiunilor de mai jos, următoarele **documente:**

1. Scrisoare de intenție, care va exprima motivația candidatului de a face parte din Consiliul de Administrație al **S.C. ADMINISTRAŢIA DOMENIULUI PUBLIC BEIUŞ S.A.**
2. Curriculum Vitae în format European (în care se va preciza expres denumirea consiliilor de administrație din care face parte).
3. Copii ale diplomelor de studii și, după caz, ale altor specializări relevante.
4. Copie act de identitate.
5. Copie documente doveditoare privind experiența profesională (recomandări, proiecte, alte documente neconfidențiale).
6. Cazier fiscal și judiciar.
7. Declarație pe proprie răspundere prin care candidatul va confirma că nu se află într-una din situațiile prevăzute la art.6 din OUG nr. 109/2011 privind guvernanța corporativă a întreprinderilor publice, cu modificările și completările ulterioare, ori că a suferit o condamnare definitivă pentru o infracțiune legată de conduita profesională.
8. Declarație pe proprie răspundere privind veridicitatea datelor cuprinse în CV.
9. Declarație pe propria răspundere că nu face parte din mai mult de 2 consilii de administrație
10. Declaraţie pe proprie răspundere prin care candidatul este de acord cu utilizarea datelor sale în scopul procesului de recrutare şi selecţie.

Candidații trebuie să depună candidaturile până în data de 03.07.2025, orele 16,00, ora României. Documentele vor fi depuse în plic închis cu mențiunea: ***Aplicație pentru poziția de membru în Consiliul de Administrație al* S.C. ADMINISTRAŢIA DOMENIULUI PUBLIC BEIUŞ S.A.** Candidaturile vor fi depuse personal sau trimise prin poștă la adresa Primăria municipiului Beiuş, Mun. Beiuş, Piaţa Samuil Vulcan, nr.14, Registratura, jud. Bihor. Plicurile ajunse după data și ora menționate nu vor fi luate în considerare. În cazul în care plicul nu conține toate documentele solicitate mai sus, **candidatura nu va fi luată în considerare**. Modelele de declarații necesare pentru dosar sunt disponibile pe bază de cerere la adresa: www.municipiulbeius.ro – Secţiunea Anunţuri publice. Candidaturile vor fi depuse în limba română. . Candidații selectați vor fi anunțați telefonic despre data și locația la care va avea loc interviul.